《秦王卷衣》
唐代·陈标

秦王宫阙霭春烟，珠树琼枝近碧天。御气馨香苏合启，

帘光浮动水精悬。霏微罗縠随芳袖，宛转鲛鮹逐宝筵。

从此咸阳一回首，暮云愁色已千年。

作者简介：[唐]（约公元八三一年前后在世）字、里、生卒年均不详，约唐文宗太和中前后在世。长庆二年，（公元八二二年）登进士第。终侍御史。标所作诗，今仅见存于全唐诗者十二首。